Lietuvos ir Sent Lusijos santykiai

Lietuvos ir Sent Lusijos santykiai – dvišaliai tarptautiniai santykiai tarp Lietuvos ir Sent Lusijos.

Diplomatiniai santykiai užmegzti 2009 m. kovo 19 d.

Abi šalys yra Jungtinių Tautų, UNESCO narės.

2021 m. duomenimis, Lietuvoje Sent Lusijos piliečių negyveno.Migracijos metraštis 2020, Migracijos departamentas prie VRM

 Santykių istorija 
Oficialių dvišalių ryšių pradžia – 2009 m. kovo 19 d., nuolatiniams atstovams Jungtinėse Tautose ambasadoriams Daliui Čekuoliui ir Donatus Keit St. Aimee savo vyriausybių vardu Niujorke (JAV) pasirašius bendrą komunikatą, kuriuo užmegzti Lietuvos ir Sent Lusijos diplomatiniai santykiai. Sent Lusija tapo 154 pasaulio valstybe, su kuria Lietuva užmezgė diplomatinius santykius.Lietuva užmezgė diplomatinius santykius su Sent Lusija (Lietuvos Respublikos užsienio reikalų ministerija) Nėra žinių apie ankstesnius kontaktus tarp valstybių.

Tarp Lietuvos ir Sent Lusijos yra įvykęs ministrų lygio susitikimas. 2013 m. sausio 25-27 d. vykusiame Europos Sąjungos, Lotynų Amerikos ir Karibų jūros regiono šalių bendrijos (CELAC) vadovų susitikime Lietuvos užsienio reikalų ministras Linas Linkevičius susitiko su Sent Lusijos užsienio reikalų ministru. Susitikimo metu aptartos bendradarbiavimo galimybės verslo, švietimo ir mokslo, kultūros bei kitose srityse.Užsienio reikalų ministras pirmininkavo vienam iš es, lotynų amerikos ir karibų regiono šalių vadovų susitikimo renginių (Lietuvos Respublikos užsienio reikalų ministerija)

Tų pačių metų birželio mėn. tiek Lietuva, tiek Sent Lusija išrinktos UNESCO konvencijos dėl kultūrų raiškos įvairovės apsaugos ir skatinimo tarpvyriausybinio komiteto narėmis.Lietuva tapo jau trečiojo unesco tarpvyriausybinio komiteto nare (Lietuvos Respublikos užsienio reikalų ministerija)

 Ekonominiai santykiai 
2018 m. duomenimis, prekybos apyvarta tarp Lietuvos ir Sent Lusijos siekė 58,6 tūkst. eurų.

Prekybos balanse dominuoja eksportas iš Lietuvos į Sent Lusiją.

 Eksportas sudaro 58,1 tūkst. eur.
 Importas sudaro 0,5 tūkst. eurų.

 Metai  2016  2017  2018 Eksportas į Sent Lusiją (tūkst eur.) 14,6  35,3  58,1 Importas iš Sent Lusijos (tūkst. eur.) 7,7  0,3  0,5

 Pasiuntinių ir ambasadorių sąrašas 
2023 m. duomenimis, nei Lietuva, nei Sent Lusija nėra viena kitai akreditavusi savo ambasadorių.

 Šaltiniai 

 Nuorodos 
 Sent Lusija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Sent Lusija